Tarybos reglamentas (EEB) Nr. 1764/84
1984 m. birželio 19 d.
dėl Susitarimo, sudaromo pasikeičiant raštais tarp Europos ekonominės bendrijos ir Barbadoso, Belizo, Kongo Liaudies Respublikos, Fidžio, Gajanos Kooperatyvinės Respublikos, Jamaikos, Kenijos Respublikos, Madagaskaro Demokratinės Respublikos, Malavio Respublikos, Mauricijaus, Surinamo Respublikos, Svazilando Karalystės, Jungtinės Tanzanijos Respublikos, Trinidado ir Tobago, Ugandos Respublikos, Zimbabvės Respublikos ir Dramblio Kaulo Kranto Respublikos dėl pastarosios prisijungimo prie Antrosios AKR - EEB Konvencijos 7 protokolo dėl AKR šalių cukraus
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Antrosios AKR - EEB Konvencijos 7 protokolo dėl AKR šalių cukraus priede pateiktoje Bendrojoje deklaracijoje [1] numatyta, kad turi būti nagrinėjamas bet kurios specialiai minėtame protokole nenurodytos AKR valstybės - konvencijos dalyvės prašymas prisijungti prie jo nuostatų;
kadangi Dramblio Kaulo Kranto Respublika yra AKR valstybė - minėtos konvencijos dalyvė; kadangi Dramblio Kaulo Kranto Respublika pateikė prašymą prisijungti prie minėto protokolo nuostatų;
kadangi atitinkamos AKR valstybės pritarė Dramblio Kaulo Kranto Respublikos prašymui prisijungti prie minėto protokolo;
kadangi tikslinga patvirtinti Susitarimą tarp Europos ekonominės bendrijos, minėtame protokole nurodytų valstybių ir Dramblio Kaulo Kranto Respublikos pasikeičiant raštais dėl Dramblio Kaulo Respublikos prisijungimo prie minėto protokolo,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Susitarimas tarp Europos ekonominės bendrijos ir Barbadoso, Belizo, Kongo Liaudies Respublikos, Fidžio, Gajanos Kooperatyvinės Respublikos, Jamaikos, Kenijos Respublikos, Madagaskaro Demokratinės Respublikos, Malavio Respublikos, Mauricijaus, Surinamo Respublikos, Svazilando Karalystės, Jungtinės Tanzanijos Respublikos, Trinidado ir Tobago, Ugandos Respublikos, Zimbabvės Respublikos ir Dramblio Kaulo Kranto Respublikos pasikeičiant raštais dėl pastarosios prisijungimo prie Antrosios AKR - EEB Konvencijos 7 protokolo dėl AKR šalių cukraus.
Susitarimo tekstas pridėtas prie šio reglamento.
2 straipsnis
Tarybos pirmininkas įgaliojamas paskirti asmenį, įgaliotą pasirašyti Susitarimą, taip išreiškiant jo privalomumą Bendrijai.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1984 m. birželio 19 d.